CELEX: 32016D2163
Language: bg
Date: 2016-12-06 00:00:00
Title: Решение (ЕС) 2016/2163 на Съвета от 6 декември 2016 година за изменение на Решение 1999/70/ЕО относно външните одитори на националните централни банки по отношение на външните одитори на Banca d'Italia

8.12.2016   
            
            
               BG
            
            
               Официален вестник на Европейския съюз
            
            
               L 333/72
            
         РЕШЕНИЕ (ЕС) 2016/2163 НА СЪВЕТА
   от 6 декември 2016 година
   за изменение на Решение 1999/70/ЕО относно външните одитори на националните централни банки по отношение на външните одитори на Banca d'Italia
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Протокол № 4 за устава на Европейската система на централните банки и на Европейската централна банка, приложен към Договора за Европейския съюз и към Договора за функционирането на Европейския съюз, и по-специално член 27.1 от него,
   като взе предвид Препоръката на Европейската централна банка от 23 септември 2016 г. до Съвета на Европейския съюз относно външните одитори на Banca d'Italia (ЕЦБ/2016/28) (1),
   като има предвид, че:
   
               (1)
            
            
               Отчетите на Европейската централна банка (ЕЦБ) и на националните централни банки от държавите членки, чиято парична единица е еврото се проверяват от независими външни одитори, препоръчани от Управителния съвет на ЕЦБ и се одобряват от Съвета.
            
         
               (2)
            
            
               Мандатът на сегашните външни одитори на Banca d'Italia S.p.A. — изтече след одита за финансовата 2015 година. Поради това е необходимо да се назначат външни одитори за периода, започващ от финансовата 2016 година.
            
         
               (3)
            
            
               Banca d'Italia избра BDO Italia S.p.A. за свой външен одитор за финансовите години от 2016 до 2022.
            
         
               (4)
            
            
               Управителният съвет на ЕЦБ препоръча назначаването на BDO Italia S.p.A. за външни одитори на Banca d'Itali за финансовите години 2016—2022.
            
         
               (5)
            
            
               Вследствие на препоръката на Управителния съвет на ЕЦБ Решение 1999/70/ЕО на Съвета (2) следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Член 1, параграф 6 от Решение 1999/70/ЕО се заменя със следното:
   
      „6.   BDO Italia S.p.A. се одобрява за външен одитор на Banca d'Italia за финансовите години от 2016 до 2022.“
   
   Член 2
   Настоящото решение поражда действие от деня на нотифицирането му.
   Член 3
   Адресат на настоящото решение е ЕЦБ.
   
      Съставено в Брюксел на 6 декември 2016 година.
      
         
            За Съвета
         
         
            Председател
         
         P. KAŽIMÍR
      
   
   
      (1)  ОВ C 366, 5.10.2016 г., стр. 1.
   
      (2)  Решение 1999/70/ЕО на Съвета от 25 януари 1999 г. относно външните одитори на националните централни банки (ОВ L 22, 29.1.1999 г., стр. 69).